รหัสผ่านต้องแน่นหนา ปกป้องดูแลข้อมูล
ผสมปนเปกันเข้าไปทั้งตัวอักษร ตัวเลข และสัญลักษณ์ ยิ่งเดายากก็ยิ่งปลอดภัย เช่น ตรงกลางรหัสใช้ตัวพิมพ์ใหญ่ เพิ่มสัญลักษณ์แปลกๆ เข้าไป จะได้ยากจนมึน (แต่ตัวเองอย่ามึนนะ)   อย่าตั้งรหัสผ่านด้วยข้อมูลอะไรที่ชัดเจนแจ่มแจ้งอย่างวันเดือนปีเกิด วันครบรอบ หรือตัวเลขเรียงกัน (1, 2, 3, 4, 5) และอย่าพิมพ์เป็นนามสกุลก่อนแต่งงานของแม่หรือชื่อน้องหมาน้องแมว  ตั้งรหัสผ่านป้องกันไว้ให้หมด ทั้ง voicemail, Wi-Fi แล้วก็แอพต่างๆ โดยเฉพาะแอพของธนาคารกับอีเมล ส่วน voicemail นั้น ขั้นตอนการตั้งรหัสอาจต้องดูในเว็บของผู้ให้บริการ ไม่ว่าใครก็ห้ามบอก ทั้งเพื่อนสนิท แฟน ลูก และอื่นๆ ถ้าใช้งานในที่สาธารณะ ก็เหลือบมองให้แน่ใจก่อนว่าไม่มีใครแอบดูอยู่ สุดท้ายคืออย่าไปใส่รหัสแถวบริเวณที่มีกล้องวงจรปิด (CCTV) คนที่เขานั่งดูอยู่อาจเอาไปทำอะไรก็ได้ เรารู้มันสะดวกดี แต่ก็สะดวกสำหรับแฮกเกอร์เหมือนกัน แค่เปิดเบราว์เซอร์คุณก็เรียบร้อย สละเวลาพิมพ์ username กับรหัสผ่านเองทุกครั้งดีกว่า โดยเฉพาะพวก internet banking หรืออื่นๆ ที่สำคัญ ค่อยๆ พิมพ์ไป อย่าให้ผิดจนถูกล็อคจากระบบล่ะ  ถ้าคุณไม่อยากเสียเวลาหรือขี้เกียจจำรหัสผ่านเยอะแยะไปหมด ลองใช้ password manager ดู เป็นแอพใช้เก็บรหัสผ่าน เอาไว้กรอกเวลาเข้าเว็บต่างๆ ถ้ายังไม่ใช้ก็ล็อคตัว manager ไว้ก่อนได้ เท่ากับคุณจำแค่รหัสผ่านเดียวไงล่ะ ประมาณว่ารหัสผ่านเดียวจบทั้งอีเมล บัญชีธนาคาร และ social media แบบนี้ก็หวานหมูแฮกเกอร์สิ พยายามตั้งรหัสผ่านใหม่หน่อย จับตัวเลข ตัวอักษร และสัญลักษณ์ต่างๆ มายำใหญ่ให้แต่ละเว็บ หรือจะใช้ password generator แล้ว backup ไว้อีกทีด้วย password manager ก็ได้ จะได้ไม่เป็นภาระหนักสมอง กำหนดระยะเวลาไปเลย ว่ารหัสผ่านนี้จะใช้ถึงเมื่อไหร่ เช่น อาทิตย์เดียว เดือนเดียว หรือ 3 เดือน จะทำสัญลักษณ์เตือนความจำไว้ที่ปฏิทินก็ได้ จะได้ไม่ลืม อย่างชื่อ-นามสกุลจริงนี่บางทีก็จำเป็น แต่นอกจากนั้นอย่าเลย โดยเฉพาะพวกที่อยู่ เบอร์โทร นามสกุลก่อนแต่งของแม่ และอื่นๆ อย่าใส่ไว้ที่หน้าโปรไฟล์ดีกว่า กระทั่งข้อมูล “พื้นๆ” อย่างเพลงที่ชอบ หรือหนังสือที่อ่านค้างอยู่ บางทีแฮกเกอร์ยังเอาไปแฮกแล้วขโมยตัวตนคุณได้เลย แค่รูปก็บอกอะไรเกี่ยวกับคุณได้เยอะเกินพอ ทำให้แฮกเกอร์อาจขโมยตัวตนของคุณได้ อย่างโน้ตการประชุมเมื่อเช้า ก็อาจมีข้อมูลทางธุรกิจให้ผู้ไม่ประสงค์ดีเอาไปใช้ประโยชน์ได้แล้ว ขอให้หมั่นเซฟรูปและไฟล์ text อื่นๆ ที่สำคัญลงแล็ปท็อปหรือคอมไว้  รีเซ็ตเครื่องถ้าจะทิ้งหรือขายต่อ (เหมือนการฟอร์แมตฮาร์ดไดรฟ์ซะใหม่) ขั้นแรกให้ทำการเข้ารหัสเผื่อมีข้อมูลไหนหลงเหลืออยู่ จากนั้นรีเซ็ตเครื่องไปตามขั้นตอนในคู่มือ แค่คลิกลิงค์ แฮกเกอร์ที่ต้นทางก็เจาะเข้าเครื่องมาดูข้อมูลคุณได้แล้ว ถ้าไม่แน่ใจว่าใครส่งมา ลบอีเมลหรือข้อความนั้นทิ้งเลยดีกว่า แต่ถึงจะส่งมาในชื่อของคนที่คุณรู้จัก ก็ควรเลื่อนเคอร์เซอร์ไปจ่อดูอีเมลให้แน่ใจว่าไม่ได้มีใครแอบแฝงมา บางเว็บอย่าง Gmail จะแสดงทั้งชื่อและอีเมลของผู้ส่งเลย ให้กลัวไว้ก่อนว่ามือถืออาจถูกแฮก จะได้ไม่ชะล่าใจ ถ้าข้อมูลไหนสำคัญอย่าส่งให้ใครทางมือถือ หรือถ้าได้รับข้อมูลสำคัญมา พออ่านเสร็จก็ให้ลบทันที เซฟลงคอมหรือแล็ปท็อปไว้ หลังจากนั้นให้ backup ลง external hard drive หรือแฟลชไดรฟ์อีกที ถ้าเก็บอะไรไว้ในมือถือเยอะๆ อาจจะลงทุนหาระบบ backup อัตโนมัติมาใช้ จะได้ประหยัดเวลา ไม่ต้องมานั่ง copy แล้วส่งอีเมลเป็นไฟล์ๆ
ตั้งรหัสผ่านให้เจาะยากแต่จำง่าย. อย่าบอกรหัสผ่านใคร. อย่าล็อกอินอัตโนมัติ (auto-login). อย่าใช้รหัสผ่านเดียวทุกเว็บ. เปลี่ยนรหัสผ่านบ่อยๆ. อย่าโพสต์ข้อมูลส่วนตัวใน social media เยอะเกิน. ลบข้อมูลส่วนตัวจากมือถือ. อย่าเปิดอีเมลน่าสงสัย. อย่าส่งข้อมูลส่วนตัวจากมือถือ. backup ข้อมูล.
https://www.wikihow.com/Prevent-Your-Cell-Phone-from-Being-Hacked https://www.wikihow.com/Prevent-Your-Cell-Phone-from-Being-Hacked
Using Password Sense Protecting Your Data